Una escultura homenatja a Gandia les `13 roses´
31 juliol 2019

## Una escultura homenatja a Gandia les \`13 roses´31 juliol 2019Última actualització: 14 juliol 2025

![](../gestion/img/-MG-0407.jpg)  
  

El **Concejal Delegat de la Memòria Democràtica, Nahuel González,** amb **l’autor de l’obra ‘_Sense Sentit_’, Jesús Martín**, han presentat l’acte que es produirà el dilluns per honrar les víctimes que van perdre la vida durant la Guerra Civil i el Colp d’Estat franquista.

L’escultura que, com s’ha dit anteriorment, es presentarà el dilluns, serà pública a partir de les 12 del migdia a la Plaça Major de Gandia. Aquesta data és emblemàtica degut a que es celebra el 80a aniversari de l’afusellament. Tal i com han anunciat ambdós, es pretén que servisca com a acció de difusió per reconèixer a les persones que perderen la vida.

**González** ha volgut expressar que “_com a regidor i per a tot al govern, és tot un orgull que aquesta escultura estiga ací durant dos mesos i poder, d’alguna forma, rendir homenatge a les dones afusellades i, concretament a les 13 roses rojes de l’any 1939_”.

Centrant-se ja en l’obra ‘Sense Sentit’, aquesta representa un roser amb el mateix nombre de pètals que de víctimes, 13. Aquesta sorgeix d’una roca, que simbolitza el paretó on foren afusellats, on hi ha el mateix nombre de casquets que de pètals. Aquests últims, tenen l’edat i el nom de cadascuna de les víctimes per a donar més realisme a l’obra.

**Martín** ha defès que la seua obra, a més de fer un homenatge a les víctimes, pretén que “_una cosa d’aquestes mai hi ha que deixar que es perda, que la gent reconega el delicte per a que no torne a passar. Hi ha moltes alternatives per a no tenir que passar per ací de nou_”.

A la presentació de l’obra, que romandrà dos mesos al centre de la ciutat mediterrània, hi haurà actuacions musicals i la dedicació d’uns versos en honor a aquelles persones que ja no estan entre nosaltres i representen l’obra.

[Twittear](https://twitter.com/share)